Properties in Rowley Regis, West Midlands between £275,000 and £300,000
Cradley Heath (2)Dudley (1)Halesowen (17)
Situated On Private Drive
Three Car Garage/Workshop Twee WB-wedstryde gekanselleer oor tifoon | Maroela Media
Wêreldrugby en die reëlingskomitee van die Wêreldbeker-toernooi in Japan het besluit om van die naweek se wedstryde te kanselleer oor tifoon Hagibis.
Die tifoon kan moontlik dié grootste van die 2019-seisoen wees en sal na verwagting Saterdag aansienlike ontwrigting in Tokio, Yokohama en Toyota veroorsaak. Volgens die reëlingskomitee sal openbare vervoer na verwagting erg geraak word of selfs tot stilstand kom.
“Wêreldrugby en die reëlingskomitee het gevolglik die moeilike maar regte besluit geneem om wedstryde in die gebiede wat geraak gaan word op veiligheidsgronde te kanselleer. Die betrokke spanne is reeds in kennis gestel en het begrip. Twee punte sal aan die spanne toegeken word in ooreenstemming met die toernooireëls vir die wedstryde wat nie voortgaan nie.”
Volgens die twee instansies is die veiligheid van die spanne en die publiek hul hoofprioriteit.
Die satelietfoto wat op 9 Oktober geneem is wys tifoon Hagibis wat onderweg is na Japan. (NASA Worldview, Earth Observing System Data and Information System (EOSDIS) via AP)
Vrydag se wedstryd tussen Australië en Georgië om 12:15 (SA tyd) gaan voort soos geskeduleer. Saterdag se wedstryd tussen Ierland en Samoa gaan ook voort terwyl die wedstryde tussen onderskeidelik Nieu-Seeland en Italië en Engeland en Frankryk gekanselleer is.
“Die besluit om wedstryde te kanselleer is nie ligtelik geneem nie en wel in die beste belang van die publiek, spanne, toernooipersoneel en vrywilligers se veiligheid, gegrond op kundige raad en gedetailleerde weerinligting.
“Hoewel ons alle opsies breedvoerig ondersoek het, was die openbare veiligheid en spanveiligheid ons grootste prioriteit, asook om ŉ konsekwente, billike en regverdige uitkoms vir alle spanne te verseker.” Volgens die reëlingskomitee sal mense wat kaartjies vir die wedstryde gekoop het hul geld terugkry.
Dit is intussen nog nie duidelik of Sondag se wedstryde sal voortgaan nie. Wanneer die tifoon verby spesifieke gebiede beweeg het, sal evaluerings gedoen word om ŉ finale besluit te kan neem.
Alan Gilpin (links) en Akira Shimazu, uitvoerende hoof van Japan Rugby 2019, tydens ‘n mediakonferensie. Foto: (AP Photo/Eugene Hoshiko)
Alan Gilpin, toernooidirekteur van die Wêreldbeker-toernooi in Japan, het gesê dit is ŉ ingewikkelde en dinamiese situasie wat noukeurig dopgehou is met die hulp van weerkenners.
“Ons is nou in die posisie om die waarskynlike uitwerking van tifoon Hagibis op die naweek se wedstryde akkuraat te voorspel.
“Hoewel ons elke moontlike poging aangewend het om gebeurlikheidsplanne in werking te stel sodat al Saterdag se wedstryde kon voortgaan, sal dit baie onverantwoordelik wees om die spanne, toeskouers, vrywilligers en ander toernooipersoneel bloot te stel aan ŉ ernstige tifoon.
“Ons het begrip dat Engeland, Frankryk, Nieu-Seeland en Italië se ondersteuners teleurgesteld sal wees, maar ons vertrou dat hulle sal besef hul veiligheid moet die hoofprioriteit wees.
“Ons boodskap aan alle ondersteuners wat in Japan is vir die Wêreldbeker-rugbytoernooi is om na alle amptelike raad te luister, die hele Saterdag binnenshuis te bly en nie op die dag te probeer reis nie.”
Belaglik, nes die krieket beker vroeer die jaar. Hoekom n land gebruik in sy somer tydperk waar tifone geneig is om te tref? Daar was al in Julie oor die 6 tifone geskat om te tref die jaar. Hoekom Engeland te gebruik vir krieket beker waar dit elke tweede dag reen, hoeveel spanne was nie ingedoen agv hul belaglike twee punte stelsel nie..
Klink na nog ‘n slinks poging om sekere spanne te bevoordeel.
hoe gaan ons superbru werk wonder ek nou
Ek wonder net hoekom word die wedstryde dan nie geskuif na ‘n ander stad buite die pad van die tifoon nie? Toe die toernooi aanvanklik beplan is, moes die gevorderde Japan aan sulke gebeurlikheidsplanne gedink het. Hulle het geweet dit is die seisoen van tifone. Hulle moes voorsiening gemaak het om ‘n wedstryd te skuif. Om ‘n wedstryd te skuif moet sekerlik die beter opsie wees het as om te kanselleer. Veral as jy dit dae voor die tyd doen soos nou.
Natuurlik sal daar baie logistiek betrokke wees. Maar ek gaan uit vanaf die aanname dat Japan so fantasties is juis met al hul logistiek. Hoeveel duisende ondersteuners het pakkette gekoop om die wedstryd by te woon, en nou sal hulle maar eerder na ‘n tifoon moet kyk.
Interessant dat sover ek dit het, is die Japan/Skotland wedstryd nog nie amptelik gekanselleer nie? Of is ek verkeerd? Kom ons hoop daai wedstryd vind wel plaas.
Japan is so groot soos die Vrystaat. Weet nie rerig waar daar nie wind sal wees nie.
Japan: 378 000 vierkante km, omring deur see, met verradelike winde.
Vrystaat: 129 000 vierkante km, omring deur droë land.
Ek lees op Supersport dat as die Japan wedstryd nie soos beplan kan voortgaan nie, dit na ander dag geskuif gaan word. Dan moet die wedstryd tussen Ierland en Samoa ook geskuif word. Wen Scotland en wen Ierland kan Japan uit wees. Sal baie onregverdig wees as net die een wedstryd geskuif word.
So die Bokke gaan bo eindig in hulle groep. Vermoed Ierland gaan hulle dinge aanpas om eerder teen die bokke te speel as AB.
Nee, Viss, die Bokke eindig steeds tweede in sy groep. As Ierland eerste eindig in sy groep bo Japan of Skotland, speel hulle teen die Bokke.
Gertjie · 1 maand gelede
Dink net: as jy reeds ‘n kaartjie gekoop het vir die wedstryd, en miskien ook reeds ‘n vliegtuigkaartjie plus deposito op verblyf betaal het, ……….
Haja Jo Kim Ju · 1 maand gelede
Velly solly. We velly solly. :) :)
Ek stem saam met Varkie, Gerrit en JohanL hier bo – hoekom word ‘n GROOT wêreld-sporttoernooi gehou in ‘n land soos Japan, wat bekend (berug?) is vir tifone- en aardbewings? Japan was – tot ‘n paar jaar gelede – nie eens vreeslike groot rugby-ikone nie; was dit nie maar net in 2015 dat hulle vir WBR gekwalifiseer het, die eerste keer (met meer nie-Japanese spelers as Japanese spelers self in die span nie)?
Regte ou klomp kla-kouse…….asof mens nou iets aan Moeder natuur kan doen…..duh !!
Wêreld rugby het hierdie besluit geneen na hulle eers na die punte stand gekyk het. Om dinge kamstig konsekwent toe te pad moes hulle NZ en ITL se wedstryd kanseleer, maar wêreld rugby wil hê dat hul span eerste eindig in groep C dus is dit baie gerieflik om die ENG en FRA se wedstryd te kanseleer. “Voorlopig” word eers Sondagoggend besluit oor die dag se wedstryde. Dit is waarskynlik reeds besluit dat dit uitgestel gaan word om seker te maak Japan is in die laaste agt. Dit was mos reeds beplan dat Ierland moes verloor teen Japan soos wat WR erken het met die foutiewe strafskoppe teen Ierland. Sondad sal minstens die JAP/SKO wedstryd ook gekanseleer word om seker te maak dat Japan bo Skotland deurgaan.
Toeskouer · 1 maand gelede
Hulle kon ander dorpe in gedagte gehou het om hierdie wedstryde te speel sodra hulle die roete v d tifoon gehoor het.
Hulle weet dit nou al vir n paar dae.
Indien N Z sou MOES speel sou hulle dit nie gekanselleer het nie. Verseker. Hulle sou n plan B in plek gehad het.
AS NZ soos Italie 4 of 5 punte nodig gehad het om te kwalifiseer sou daar seker ‘n plan gemaak word.
En nou wat gaan volgende jaar gebeur met die Olimpiese spele wat ook op daardie eiland aangebied word. Wonder hoeveel geld is hier onder die tafel deur.
Die Waarheid · 1 maand gelede
Frankryk word benadeel. Indien hulle Engeland kon klop, sou hulle eerste in hul groep geeindig het met ‘n makliker kwarteindstryd. Die NZ, Italie wedstryd sou nie verskil maak nie.
Nee Frans C, nie eers met 5 punte sou Italie dit gemaak het nie. Hulle sou vir NS met n punte verskil van 130 punte moes wen on SA uit te skakel. Ek dink ons almal weet dat dit nie sou gebeur nie.
Nou wonder ek, watse planne het Wereldrugby saam met Japan in gedagte vir die uitspeelwedstryde? Kan nie dit gelykop verklaar nie? Ek het my idees (stel uit met een dag, skuif na ander plek), maar ek wonder wat is in plek?
Of hoop/weet hulle daar gaan nie nog ‘n tifoon kom nie?